ഹോണ്ട അമേസ് മുഖം മിനുക്കി ഇന്ത്യന് നിരത്തുകളില് ഹോണ്ടയുടെ കോംപാക്ട് സെഡാന് വാഹനമായ അമേസിന്റെ മുഖം മിനുക്കിയ പതിപ്പ് ഇന്ത്യയില് അവതരിപ്പിച്ചു. പ്രീമിയം ഇന്റീരിയറും മികച്ച സ്റ്റൈലിങ്ങുമായാണ് അമേസിന്റെ പുതിയ പതിപ്പ് എത്തിയിട്ടുള്ളത്. ചുരുങ്ങിയ കാലം കൊണ്ട് ഹോണ്ടയ്ക്ക് 4.5 ലക്ഷം ഉപയോക്താക്കളെ അധികമായി നേടി നല്കിയ മോഡലാണ് അമേസ്. അതിനാല് തന്നെ ഈ വാഹനത്തിന്റെ പുതിയ പതിപ്പ് അവതരിപ്പിക്കുന്നതില് ഏറെ സന്തോഷവും പ്രതീക്ഷയുമുണ്ടെന്നാണ് അമേസിന്റെ പുതിയ മോഡല് അവതരിപ്പിച്ച് കമ്ബനിയുടെ മേധാവി അഭിപ്രായപ്പെട്ടിട്ടുള്ളത്. പെട്രോള് ഡീസല് എന്ജിനുകള്ക്കൊപ്പം മാനുവല്, സി.വി.ടി. ട്രാന്സ്മിഷനുകളില് എത്തുന്നതും അമേസ് നിരയിലേക്ക് മെറ്റീരിയോയ്ഡ് ഗ്രേ മെറ്റാലിക് എന്ന പുതിയ നിറം കൂടി എത്തിയതും ഈ വരവിലെ പ്രധാന പുതുമയാണ്. മുന് മോഡലില് നിന്ന് നിരവധി മാറ്റങ്ങള് ഉള്ക്കൊണ്ടാണ് ഈ വാഹനം എത്തിയിട്ടുള്ളത്. ഈ വാഹനത്തിന്റെ പെട്രോള് മോഡലുകള്ക്ക് 6.32 ലക്ഷം രൂപ മുതല് 9.05 ലക്ഷം രൂപ വരെയും, ഡീസല് മോഡലുകള്ക്ക് 8.66 ലക്ഷം രൂപ മുതല്, 11.15 ലക്ഷം രൂപ വരെയുമാണ് ഡല്ഹിയിലെ എക്സ്ഷോറും വില.The post ഹോണ്ട അമേസ് മുഖം മിനുക്കി ഇന്ത്യന് നിരത്തുകളില് first appeared on MalayalamExpressOnline.